Publication: Magyar Közlöny
Issue: MK-2011-76 (Year: 2011, Number: 76)
Era: contemporary
Section: A Legfelsõbb Bíróság Pfv.VIII. ítélkezõ tanácsa a bíróságok szervezetérõl és igazgatásáról szóló 1997. évi LXVI. törvény
Paragraph Index: 462

(1) bekezdése alapján a kártérítés a kár bekövetkeztekor nyomban esedékes és az elõ- vagy részteljesítés az ítélethozatal idõpontjára tekintettel elszámolható. (Legfelsõbb Bíróság Pfv.VIII.21.504/2009/3.) II. A Legfõbb Ügyész írásban kifejtett állásfoglása szerint a Pp. 3. § (1) és (2) bekezdése, továbbá a Pp. 213. § és 215. §-ai alapján a bíróságnak erre irányuló kérelem esetén – ha kizáró anyagi jogi rendelkezés nincs és ha a szükséges adatok is rendelkezésreállnak– eljárásjogikötelezettségeakárokozóáltaleszközöltelõ-vagy részteljesítésnekaperbentörténõ elszámolása. III. Az indítványban megjelölt jogkérdés elbírálásakor a jogegységi tanács az alábbiakat tartotta szem elõtt: A Ptk. 360. § (1) bekezdésszerinta kártérítésa károsodásbekövetkeztekornyombanesedékesésa (2) bekezdésalapján a kárért felelõs személy helyzetére a szerzõdés teljesítésében késedelmes kötelezettre irányadó szabályokat kell megfelelõen alkalmazni. Erre tekintettel a Ptk. 355–359. §-ai alapján a károsult által pénzben követelt kártérítés megítélésekor a Ptk.-nak a szerzõdés teljesítésével kapcsolatos szabályai, ezen belül a Ptk. 285. és 293. §-ai megfelelõen alkalmazandóak. A Ptk. 285. §-a alapján, ha a szolgáltatás osztható, a jogosult részteljesítést is köteles elfogadni, kivéve, ha a részteljesítést a szerzõdésben kizárta, vagy az lényeges érdekét sérti. A Ptk. 293. §-a szerint pedig, ha a kötelezett kamattal és költséggel is tartozik, és a fizetett összeg az egész tartozás kiegyenlítésére nem elég, azt elsõsorban a költségre, azután a kamatra és végül a fõtartozásra kell elszámolni. A kötelezett eltérõ rendelkezése hatálytalan. Jogalkalmazási problémát nyilvánvalóan nem vet fel az az eset, ha az egész tartozást nem fedezõ elõ- vagy részteljesítés elszámolására vonatkozóan a felek megállapodtak, mert akkor a marasztalást, illetve az elszámolást e szerzõdésnek megfelelõen kell a bíróságnak elvégeznie. A Ptk. 293. §-a alapján a jogosult az elszámolási sorrendtõl a kötelezett javára eltérhet. Ha az ítélet hozatalát megelõzõen a jogosult a Ptk. 293. §-ában meghatározott sorrendtõl eltérõ érvényes és hatályos igényt jelentett be, úgy az elszámolást annak megfelelõen kell elvégezni. A fentiek hiányában a bíróság az ítélet hozatalakor a Ptk. 293. §-a alapján köteles a károkozó által a károkozást követõen (akár a per indítását megelõzõen, akár a per során) eszközölt elõ- vagy részteljesítéseket elszámolni és az elszámolás eredményeként köteles a károkozót terhelõ marasztalási összeget (valamint a kamatfizetési kötelezettség kezdõ idõpontját és mértékét) a rendelkezõ részben meghatározni. Csak az ilyen ítélet felel meg az egyértelmûség és végrehajthatóság követelményeinek. A jogegységi eljárást kezdeményezõ tanács jogi álláspontjával ellentétes ítéletek szerint az egységes kárkötelemre tekintettel a részteljesítésa kárfelelõsségetnem szünteti meg, azazmiután a teljeskárfelelõsségfennáll,a bíróságnaka károsult teljes kárában kell marasztalnia a károkozót. Ez a jogi álláspont azonban annyiban téves, hogy pénztartozás esetén a Ptk. 285. §-a alapján eszközölt elõ- vagy részteljesítés – amit a jogosult köteles elfogadni, mert annak visszautasítása a jogosultat a Ptk. 302. §-a alapján késedelembe ejtené – a teljesített rész erejéig a kötelezettséget megszünteti. Az ítélet meghozatalakor tehát, amennyiben a kötelezett elõ- vagy részteljesítést eszközölt, a kötelezett anyagi jogi felelõssége összegszerûségében már szükségképpen csökkent. Ennek figyelmen kívül hagyása esetén a bíróság a kötelezettet olyan anyagi jogi tartozás megfizetésében marasztalná, amely már nem áll fenn. Aggályos az a bírói gyakorlat, amely szerint a bíróság az elõ- vagy részteljesítés összegét figyelmen kívül hagyva az ítéletben a teljes kár (tõke, költség, kamat stb.) megfizetésére kötelezi a károkozót, feljogosítva és kötelezve a károsultat az ítélet jogerõre emelkedése és a teljesítési határidõ eltelte utáni elszámolásra azzal, hogy ennek vitatása esetén a károkozó a végrehajtás korlátozása vagy megszüntetése iránt indított perben érvényesítheti a Ptk.

Source: https://magyarkozlony.hu/hivatalos-lapok/9f5051f9bd41d9acb801a52c321d4727378bb305/dokumentumok/e9c67bef6e8e8111a942349ce5e4865c7975b839/letoltes